Case ID: 1104884
Sentence 1: İşin halları: İddiaçı “xxxx” MMC-yə və X3 qarşı iddia ərizəsi ilə məhkəməyə müraciət edərək, xx xxxxxxxx 2015-ci il tarixdə MMC-yə məxsus “N” gözəllik salonuna müraciət edərək qaşlarının qəhvəyi rəngə boyanmasını xahiş etməsini, salonun işçisi N tərəfindən aparılmış rəngləmə əməliyyatından 5 ay müddət keçməsinə baxmayaraq qaşlarının nə istənilən rəngi almasını və nə də əvvəlki rənginə qayıtmamasını, əksinə, qaşının bir hissəsinin göy rəngə çalmasını, içərisində xətlərin əyri olduğundan görsənməsini, rəngləmə aparılan hissədə qaşının tüklərinin tökülməsini, rəngləmə əməliyyatı zamanı yol verilən səhvlər nəticəsində ona maddi və mənəvi zərər dəyməsini əsas göstərməklə xidmət haqqı kimi ödədiyi 90 manatın, hüquqi xidmətə görə ödədiyi 1000 manatın, qaşlarının bərpasına tələb olunan xərclərə görə 5000 manatın, mənəvi zərərə görə 50.000 manatın “xxxx” MMC-dən və Ndən onun xeyrinə tutulmasına dair qətnamə qəbul edilməsini xahiş etmişdir.